CELEX: 32007D0219
Language: el
Date: 2007-03-30 00:00:00
Title: 2007/219/ΕΚ: Απόφαση της Επιτροπής, της 30ής Μαρτίου 2007 , περί της χρηματοδοτικής συνεισφοράς της Κοινότητας για τη διενέργεια βασικής μελέτης στη Βουλγαρία και τη Ρουμανία σχετικά με τον επιπολασμό της Salmonella σε χοίρους σφαγής [κοινοποιηθείσα υπό τον αριθμό Ε(2007) 1394]

5.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 95/41
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 30ής Μαρτίου 2007
   περί της χρηματοδοτικής συνεισφοράς της Κοινότητας για τη διενέργεια βασικής μελέτης στη Βουλγαρία και τη Ρουμανία σχετικά με τον επιπολασμό της Salmonella σε χοίρους σφαγής
   [κοινοποιηθείσα υπό τον αριθμό Ε(2007) 1394]
   (Τα κείμενα στη βουλγαρική και τη ρουμανική γλώσσα είναι τα μόνα αυθεντικά)
   (2007/219/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 20,
   Εκτιμώντας τα ακόλουθα:
   
               (1)
            
            
               Η απόφαση 90/424/ΕΟΚ προβλέπει τη χρηματοδοτική συνεισφορά της Κοινότητας για ορισμένα κτηνιατρικά μέτρα. Προβλέπει επίσης ότι η Κοινότητα αναλαμβάνει ή ενισχύει τα κράτη μέλη ώστε να λαμβάνουν τα τεχνικά και επιστημονικά μέτρα που είναι αναγκαία για την ανάπτυξη νομοθεσίας και εκπαίδευσης ή κατάρτισης στον κτηνιατρικό τομέα.
            
         
               (2)
            
            
               Σύμφωνα με τον κανονισμό (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου, της 17ης Νοεμβρίου 2003, για τον έλεγχο της σαλμονέλας και άλλων συγκεκριμένων τροφιμογενών ζωονοσογόνων παραγόντων (2), πρέπει να καθοριστεί κοινοτικός στόχος για τη μείωση του επιπολασμού της σαλμονέλας σε αγέλες χοίρων σφαγής έως το τέλος του 2007.
            
         
               (3)
            
            
               Η επιστημονική ομάδα για τις βιολογικές πηγές κινδύνου της Ευρωπαϊκής Αρχής για την Ασφάλεια των Τροφίμων (ΕΑΑΤ) διατύπωσε στις 16 Μαρτίου 2006, ύστερα από αίτημα της Επιτροπής, γνώμη σχετικά με την «εκτίμηση κινδύνου και τις δυνατότητες μετριασμού της σαλμονέλας στον τομέα της παραγωγής χοίρων» κατά τη διάρκεια συνεδρίασής της. Στη γνώμη προτείνονται τεχνικές προδιαγραφές για τη διενέργεια βασικής μελέτης για τον επιπολασμó της σαλμονέλας σε χοίρους πάχυνσης στην Κοινότητα.
            
         
               (4)
            
            
               Για να καθοριστεί ο κοινοτικός στόχος πρέπει να υπάρχουν συγκρίσιμα στοιχεία για τον επιπολασμό της σαλμονέλας σε πληθυσμούς χοίρων σφαγής στη Βουλγαρία και τη Ρουμανία. Τέτοιου είδους πληροφορίες δεν είναι προς το παρόν διαθέσιμες και για το λόγο αυτό θα πρέπει να διεξαχθεί ειδική μελέτη με αντικείμενο τον επιπολασμό της σαλμονέλας στους χοίρους σφαγής στα εν λόγω κράτη μέλη για ένα ορισμένο χρονικό διάστημα.
            
         
               (5)
            
            
               Μια βασική μελέτη για τη σαλμονέλα στους χοίρους πάχυνσης θα διεξαχθεί από τα άλλα κράτη μέλη μεταξύ Οκτωβρίου 2006 και Σεπτεμβρίου 2007 σύμφωνα με την απόφαση 2006/668/ΕΚ της Επιτροπής, της 29ης Σεπτεμβρίου 2006, περί της χρηματοδοτικής συνεισφοράς της Κοινότητας για τη διενέργεια βασικής μελέτης στα κράτη μέλη σχετικά με τον επιπολασμό της σαλμονέλας σε χοίρους σφαγής (3). Οι ίδιες διαδικασίες πρέπει να χρησιμοποιηθούν στις βασικές μελέτες που θα γίνουν στη Βουλγαρία και τη Ρουμανία. Ωστόσο, η περίοδος της έρευνας πρέπει να συντομευθεί ώστε να καταστεί δυνατή η παράλληλη ανάλυση των στοιχείων όλων των κρατών μελών.
            
         
               (6)
            
            
               Η ΕΑΑΤ, στη γνωμοδότησή της, συνιστά να πραγματοποιείται δειγματοληψία στα σφαγεία με τη λήψη ειλεοτυφλικών λεμφογαγγλίων για να προσδιοριστεί η κατάσταση των χοίρων που στέλνονται στο σφαγείο όσον αφορά τη σαλμονέλα. Κατά συνέπεια, η δειγματοληψία αυτή πρέπει να χρησιμοποιηθεί ως εργαλείο με στόχο τον έλεγχο του επιπολασμού της σαλμονέλας στους χοίρους σφαγής.
            
         
               (7)
            
            
               Η έρευνα θα παρέχει τις τεχνικές πληροφορίες οι οποίες είναι απαραίτητες για την ανάπτυξη της κοινοτικής νομοθεσίας στον κτηνιατρικό τομέα. Δεδομένου ότι είναι σημαντικό να συλλεγούν συγκρίσιμα στοιχεία για τον επιπολασμό της σαλμονέλας σε χοίρους πάχυνσης στη Βουλγαρία και τη Ρουμανία, πρέπει να δοθεί χρηματοδοτική συνεισφορά από την Κοινότητα στα εν λόγω κράτη μέλη για την εκπλήρωση των ειδικών απαιτήσεων της μελέτης. Είναι, συνεπώς, σκόπιμο να επιστραφεί το 100 % των δαπανών που πραγματοποιούνται για εργαστηριακές δοκιμές, έως ένα ανώτατο όριο. Όλες οι άλλες δαπάνες, όπως αυτές που σχετίζονται με τη δειγματοληψία, τα οδοιπορικά και τη διαχείριση, δεν πρέπει να είναι επιλέξιμες για κοινοτική χρηματοδοτική συνεισφορά.
            
         
               (8)
            
            
               Η χρηματοδοτική συνεισφορά της Κοινότητας χορηγείται εφόσον η μελέτη διεξάγεται σύμφωνα με τις σχετικές διατάξεις της κοινοτικής νομοθεσίας και υπό τον όρο ότι πληρούνται ορισμένες άλλες ειδικές προϋποθέσεις. Ειδικότερα, η χρηματοδοτική συνεισφορά χορηγείται εφόσον οι προβλεπόμενες ενέργειες όντως πραγματοποιούνται και υπό την προϋπόθεση ότι οι αρχές παρέχουν όλες τις αναγκαίες πληροφορίες εντός των καθορισμένων προθεσμιών.
            
         
               (9)
            
            
               Πρέπει να διευκρινιστεί η συναλλαγματική ισοτιμία που θα χρησιμοποιηθεί για τη μετατροπή των αιτήσεων πληρωμών που υποβάλλονται σε εθνικά νομίσματα, όπως ορίζεται στο άρθρο 1 στοιχείο δ) του κανονισμού (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ (4).
            
         
               (10)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αντικείμενο και πεδίο εφαρμογής
   1.   Διεξάγεται μελέτη για την αξιολόγηση του επιπολασμού της Salmonella spp. στη Βουλγαρία και τη Ρουμανία στους χοίρους σφαγής που υποβάλλονται σε δειγματοληψία σε σφαγεία των εν λόγω κρατών μελών (στο εξής «η μελέτη»).
   2.   Η μελέτη καλύπτει την περίοδο από την 1η Απριλίου 2007 έως τις 30 Σεπτεμβρίου 2007.
   3.   Για τους σκοπούς της παρούσας απόφασης, ως «αρμόδια αρχή» νοείται η αρχή ή οι αρχές ενός κράτους μέλους, όπως ορίζεται στο άρθρο 3 παράγραφος 1 του κανονισμού (ΕΚ) αριθ. 2160/2003.
   Άρθρο 2
   Τεχνικές προδιαγραφές
   Η δειγματοληψία και η ανάλυση για τους σκοπούς της μελέτης διενεργούνται από την αρμόδια αρχή ή υπό την εποπτεία της σύμφωνα με τις τεχνικές προδιαγραφές του παραρτήματος Ι.
   Άρθρο 3
   Συλλογή στοιχείων, αξιολόγηση και υποβολή εκθέσεων
   1.   Η αρμόδια αρχή συγκεντρώνει και αξιολογεί τα αποτελέσματα σύμφωνα με το άρθρο 2 της παρούσας απόφασης και υποβάλλει έκθεση με όλα τα αναγκαία συνολικά στοιχεία μαζί με την αξιολόγησή της στην Επιτροπή.
   Η Επιτροπή διαβιβάζει τα αποτελέσματα αυτά μαζί με τα εθνικά συνολικά στοιχεία και τις αξιολογήσεις που πραγματοποίησαν τα κράτη μέλη στην Ευρωπαϊκή Αρχή για την Ασφάλεια των Τροφίμων η οποία τα εξετάζει.
   2.   Τα συνολικά εθνικά στοιχεία και τα αποτελέσματα που αναφέρονται στην παράγραφο 1 κοινοποιούνται δημόσια κατά τρόπο ώστε να εξασφαλίζεται η εμπιστευτικότητα.
   Άρθρο 4
   Χρηματοδοτική συμβολή της Κοινότητας
   1.   Χορηγείται κοινοτική χρηματοδοτική συνεισφορά στη Βουλγαρία και τη Ρουμανία για τις δαπάνες στις οποίες υποβλήθηκαν τα εν λόγω κράτη μέλη για εργαστηριακές δοκιμές, δηλαδή για τη βακτηριολογική ανίχνευση της Salmonella spp. και τον προσδιορισμό του οροτύπου των σχετικών απομονωθέντων στελεχών καθώς και τις ορολογικές εξετάσεις.
   2.   Η μέγιστη κοινοτική χρηματοδοτική συνεισφορά ορίζεται σε:
   
               α)
            
            
               20 ευρώ ανά δοκιμή για τη βακτηριολογική ανίχνευση της Salmonella spp.·
               
            
         
               β)
            
            
               30 ευρώ ανά δοκιμή για τον προσδιορισμό του οροτύπου των σχετικών απομονωθέντων στελεχών.
            
         Ωστόσο, η κοινοτική χρηματοδοτική συνεισφορά δεν υπερβαίνει τα ποσά που καθορίζονται στο παράρτημα ΙΙ.
   Άρθρο 5
   Όροι για τη χορήγηση της χρηματοδοτικής συνεισφοράς της Κοινότητας
   1.   Η χρηματοδοτική συνεισφορά που προβλέπεται στο άρθρο 4 χορηγείται στη Βουλγαρία και τη Ρουμανία υπό την προϋπόθεση ότι η μελέτη διεξάγεται σύμφωνα με τις σχετικές διατάξεις της κοινοτικής νομοθεσίας, συμπεριλαμβανομένων των κανόνων για τον ανταγωνισμό και την ανάθεση δημόσιων συμβάσεων, και εφόσον πληρούνται οι ακόλουθες προϋποθέσεις:
   
               α)
            
            
               να έχουν τεθεί σε ισχύ, έως την 1η Απριλίου 2007 το αργότερο, οι κατάλληλες νομοθετικές, κανονιστικές και διοικητικές διατάξεις για τη διεξαγωγή της μελέτης·
            
         
               β)
            
            
               να διαβιβαστεί, έως στις 31 Ιουλίου 2007, έκθεση προόδου που να καλύπτει το πρώτο τρίμηνο της μελέτης· η έκθεση πρέπει να περιέχει όλες τις πληροφορίες που απαιτούνται από το παράρτημα Ι·
            
         
               γ)
            
            
               να υποβληθεί, έως στις 31 Οκτωβρίου 2007 το αργότερο, τελική έκθεση σχετικά με την τεχνική εκτέλεση της μελέτης, συνοδευόμενη από τα παραστατικά των δαπανών που πραγματοποιήθηκαν και τα αποτελέσματα που επιτεύχθηκαν κατά την περίοδο από την 1η Απριλίου 2007 έως την 30ή Σεπτεμβρίου 2007· τα παραστατικά των δαπανών που πραγματοποιήθηκαν πρέπει να περιλαμβάνουν τουλάχιστον τις πληροφορίες που ορίζονται στο παράρτημα ΙΙΙ·
            
         
               δ)
            
            
               η μελέτη να διεξαχθεί αποτελεσματικά.
            
         2.   Προκαταβολή ίση με το 50 % του συνολικού ποσού που αναφέρεται στο παράρτημα ΙΙ μπορεί να καταβληθεί ύστερα από αίτημα της Βουλγαρίας ή της Ρουμανίας.
   3.   Η μη τήρηση της προθεσμίας που αναφέρεται στην παράγραφο 1 στοιχείο γ) συνεπάγεται προοδευτική μείωση της κοινοτικής χρηματοδοτικής συνεισφοράς που καταβάλλεται, ίση με το 25 % του συνολικού ποσού έως τις 15 Νοεμβρίου 2007, το 50 % έως την 1η Δεκεμβρίου 2007 και το 100 % έως τις 15 Δεκεμβρίου 2007.
   Άρθρο 6
   Συντελεστής μετατροπής για τις δαπάνες
   Για λόγους διοικητικής αποτελεσματικότητας όλες οι δαπάνες που υποβάλλονται για χρηματοδοτική συνεισφορά από την Κοινότητα εκφράζονται σε ευρώ. Σύμφωνα με τον κανονισμό (ΕΚ) αριθ. 1913/2006 της Επιτροπής, της 20ής Δεκεμβρίου 2006, που προβλέπει τους κανόνες εφαρμογής του γεωργονομισματικού καθεστώτος του ευρώ στον γεωργικό τομέα και τροποποιεί ορισμένους κανονισμούς (5), η ισοτιμία μετατροπής για τις δαπάνες που πραγματοποιούνται σε νόμισμα διαφορετικό από το ευρώ, πρέπει να είναι η ισοτιμία που έχει ορισθεί πρόσφατα από την Ευρωπαϊκή Κεντρική Τράπεζα πριν από την πρώτη ημέρα του μήνα κατά τον οποίο υποβάλλεται η αίτηση από το ενδιαφερόμενο κράτος μέλος.
   Άρθρο 7
   Εφαρμογή
   Η παρούσα απόφαση εφαρμόζεται από την 1η Απριλίου 2007.
   Άρθρο 8
   Αποδέκτες
   Η παρούσα απόφαση απευθύνεται στη Δημοκρατία της Βουλγαρίας και στη Ρουμανία.
   
      Βρυξέλλες, 30 Μαρτίου 2007.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 224 της 18.8.1990, σ. 19. Απόφαση όπως τροποποιήθηκε τελευταία με τον κανονισμό (ΕΚ) αριθ. 1791/2006 (ΕΕ L 363 της 20.12.2006, σ. 1).
   
      (2)  ΕΕ L 325 της 12.12.2003, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1791/2006 του Συμβουλίου.
   
      (3)  ΕΕ L 275 της 6.10.2006, σ. 51.
   
      (4)  ΕΕ L 349 της 24.12.1998, σ. 1.
   
      (5)  ΕΕ L 365 της 21.12.2006, σ. 52.
   
      ΠΑΡΑΡΤΗΜΑ I
      Τεχνικές προδιαγραφές σύμφωνα με το άρθρο 2
      1.   Πλαίσιο της δειγματοληψίας
      Ένας ελάχιστος αριθμός χοίρων, που παρέμειναν κατά τη διάρκεια τουλάχιστον των προηγούμενων τριών μηνών στο κράτος μέλος, αποτελούν αντικείμενο τυχαίας δειγματοληψίας ως εξής:
      
                   
               
               
                  Βουλγαρία: 192
               
            
                   
               
               
                  Ρουμανία: 300
               
            Η Βουλγαρία και η Ρουμανία λαμβάνουν 10 % επιπλέον αριθμό δειγμάτων για να υποβληθούν σε ανάλυση σε περίπτωση κατά την οποία ορισμένα δείγματα θα αποκλείονταν από τη μελέτη για διάφορους λόγους.
      Η δειγματοληψία διενεργείται ανά σφαγείο που συμμετέχει και αναλογικά με τη δυναμικότητα του σφαγείου. Καθένα από τα εν λόγω κράτη μέλη κατατάσσει όλα τα σφαγεία σύμφωνα με την απόδοσή τους ως προς τους χοίρους πάχυνσης κατά το προηγούμενο έτος. Έτσι, κάθε κράτος μέλος προσδιορίζει εκείνες τις εγκαταστάσεις που αντιπροσώπευαν το 80 % τουλάχιστον του συνόλου των χοίρων πάχυνσης που εσφάγησαν.
      Ο συνολικός αριθμός χοίρων και σφαγίων που πρέπει να υποστούν δειγματοληψία σε κάθε ένα από τα σφαγεία που περιλαμβάνονται στη μελέτη εκτιμάται με πολλαπλασιασμό του μεγέθους του δείγματος (π.χ. 2 400) με το ποσοστό των χοίρων πάχυνσης που υπέστησαν επεξεργασία το προηγούμενο έτος. Παραδείγματος χάρη, εάν σε ένα σφαγείο αναλογούσε το 25 % των χοίρων πάχυνσης που εσφάγησαν στα επιλεγμένα σφαγεία (εκείνα που αντιπροσωπεύουν το 80 % τουλάχιστον όλων των χοίρων πάχυνσης που εσφάγησαν στο κράτος μέλος), τότε δειγματοληψία υφίστανται 600 χοίροι (2 400 × 0,25). Οι χοίροι αυτοί κατανέμονται ισότιμα έτσι ώστε 50 χοίροι να υφίστανται δειγματοληψία κάθε μήνα για δώδεκα μήνες. Ένα ακόμη παράδειγμα φαίνεται στον πίνακα 1.
      Ωστόσο, εάν κάποιο σφαγείο παύσει να λειτουργεί, εάν έχει ανοίξει μια νέα εγκατάσταση ή προβλέπεται να υπάρξει σημαντική αλλαγή στην απόδοση των εγκαταστάσεων κατά τη διάρκεια της έρευνας, τότε η εκτιμώμενη απόδοση τροποποιείται ανάλογα.
      Πίνακας 1
      Στάθμιση των σφαγείων με σκοπό την κατανομή του αριθμού των χοίρων πάχυνσης που πρέπει να υποστούν δειγματοληψία από κάθε σφαγείο· υπολογισμός των ζώων που υπέστησαν δειγματοληψία ανά σφαγείο
      
                  Ταυτότητα σφαγείου
               
               
                  Αριθμός χοίρων πάχυνσης που υπέστησαν επεξεργασία το προηγούμενο έτος
               
               
                  Ποσοστό του συνόλου των σφαγών που περιλαμβάνονται στη μελέτη
               
               
                  Αριθμός δειγμάτων ανά σφαγείο
               
               
                  Μηνιαία δείγματα (/12)
               
            
                  AXD
               
               
                  88 000
               
               
                  17,6
               
               
                  0,176 × 2 400 = 422,4
               
               
                  422,4 : 12 = 36
               
            
                  SVH
               
               
                  25 000
               
               
                  5,0
               
            
                  TPB
               
               
                  75 000
               
               
                  15,0
               
            
                  MLG
               
               
                  100 000
               
               
                  20,0
               
            
                  GHT
               
               
                  212 000
               
               
                  42,4
               
            
                  Σύνολο
               
               
                  500 000 (1)
                  
               
               
                  100,0
               
               
                   
               
               
                   
               
            Για κάθε σφαγείο, κάθε μήνα, επιλέγεται τυχαία ένας αριθμός μεταξύ του 1 και του 31. Εάν ο τυχαία επιλεγμένος αριθμός είναι ημέρα σφαγής, για τον εν λόγω μήνα, τότε η ημέρα εκείνη επιλέγεται για τη διενέργεια δειγματοληψίας. Εάν όχι, τότε επιλέγεται τυχαία ένας νέος αριθμός. Η διαδικασία αυτή διενεργείται μία φορά το μήνα και επαναλαμβάνεται τόσες φορές όσα δείγματα υπάρχουν που πρέπει να συλλεχθούν στο σφαγείο. Παραδείγματος χάρη, στο σφαγείο AXD η διαδικασία επαναλαμβάνεται τουλάχιστον 36 φορές για να επιλεγούν τυχαία 36 τουλάχιστον εργάσιμες ημέρες. Παρομοίως, μπορεί να υπάρχει περισσότερο από ένα σφάγιο που πρέπει να υποστεί δειγματοληψία την ίδια ημέρα.
      Καθώς ο αριθμός των ζώων που θανατώνονται μια συγκεκριμένη ημέρα μπορεί να ποικίλλει σε πολύ μεγάλο βαθμό, η τυχαία επιλογή του μεμονωμένου ζώου πραγματοποιείται στο σφαγείο κατά την ημέρα που επελέγη τυχαία για δειγματοληψία. Τη δεδομένη ημέρα, ο συνολικός αριθμός των ζώων πρέπει να είναι γνωστός, ενώ το προσωπικό του σφαγείου στη συνέχεια επιλέγει τυχαία ένα σφάγιο ή σφάγια χρησιμοποιώντας το φύλλο τυχαιοποίησης που τους έχει παρασχεθεί και το οποίο έχει δημιουργηθεί με τη χρήση ενός μεγίστου το οποίο υπερβαίνει τον υψηλότερο δυνατό αριθμό χοίρων πάχυνσης που εσφάγησαν σε οποιαδήποτε δεδομένη ημέρα σε οποιοδήποτε σφαγείο στο κράτος μέλος.
      Ένας πίνακας τυχαιοποίησης μπορεί συνεπώς να είναι όπως παρουσιάζεται στον πίνακα 2.
      Πίνακας 2
      Πίνακας τυχαιοποίησης
      
                  Σφαγείο
               
               
                  Ημέρα του μήνα
               
               
                  Ταυτότητα του σφαγίου (2)
                  
               
            
                  AXD
               
               
                  19
               
               
                  5
               
            
                  4
               
               
                  2
               
            
                  12
               
               
                  124
               
            
                  12
               
               
                  2
               
            
                  8
               
               
                  59
               
            Τα ακόλουθα ζώα εξαιρούνται από τη διενέργεια βασικής μελέτης:
      
                  —
               
               
                  ζώα ζώντος βάρους μικρότερου των 50 kg ή μεγαλύτερου των 170 kg,
               
            
                  —
               
               
                  ζώα που έχουν υποβληθεί σε επείγουσα σφαγή,
               
            
                  —
               
               
                  οποιοδήποτε σφάγιο που θεωρείται ακατάλληλο.
               
            2.   Δείγματα
      2.1.   Για τη δειγματοληψία γενικά
      
                  —
               
               
                  Πρέπει να συλλέγεται το σύνολο των ειλεοτυφλικών λεμφογαγγλίων ή τουλάχιστον πέντε μεμονωμένα ειλεοτυφλικά λεμφογάγγλια όλων των επιλεγμένων χοίρων. Εάν είναι δυνατόν, συλλέγονται τουλάχιστον 25 γραμμάρια λεμφογαγγλίων χωρίς λίπος ή συνεκτικούς ιστούς.
               
            
                  —
               
               
                  Τηρούνται αρχεία στο σφαγείο σχετικά με το χρόνο και την ημερομηνία δειγματοληψίας κάθε δείγματος καθώς και το χρόνο και την ημερομηνία και την επωνυμία του ταχυμεταφορέα ο οποίος αναλαμβάνει την παράδοση των δειγμάτων.
               
            2.2.   Λεπτομερή στοιχεία σχετικά με τη δειγματοληψία των ειλεοτυφλικών λεμφογαγγλίων
      Το μεσεντέριο μεταξύ του τυφλού και του τμήματος του ειλεού που είναι πιο κοντά στο τυφλό σχίζεται και τα ειλεοτυφλικά λεμφογάγγλια εμφανίζονται στην επιφάνεια της περιοχής που ανοίχτηκε με το σχίσιμο. Χωρίς μαχαίρι αλλά με καλυμμένα με γάντια δάχτυλα, τα λεμφογάγγλια «συγκομίζονται» χονδροειδώς από αυτό το ανοιχτό μεσεντέριο, εάν συλλέγονται μεμονωμένα λεμφογάγγλια. Τα λεμφογάγγλια ή το σύνολο του δείγματος τοποθετούνται σε μια πλαστική σακούλα, η οποία σημαίνεται με την ημερομηνία, το χρόνο, την ταυτότητα του σφαγίου και τον κωδικό ταυτοποίησης δείγματος.
      3.   Μεταφορά
      Τα δείγματα αποστέλλονται εντός 36 ωρών ως επείγοντα δέματα, με το ταχυδρομείο ή με υπηρεσία ταχυμεταφορών και φθάνουν στο εργαστήριο όχι αργότερα από 72 ώρες μετά τη δειγματοληψία. Τα δείγματα που φθάνουν αργότερα από 72 ώρες μετά τη δειγματοληψία αγνοούνται, εκτός εάν η ανάλυση αρχίσει εντός 96 ωρών μετά τη δειγματοληψία και η ψυκτική αλυσίδα δεν έχει διακοπεί.
      4.   Ανάλυση και προσδιορισμός οροτύπου των δειγμάτων
      Το εθνικό εργαστήριο αναφοράς είναι το εργαστήριο όπου πραγματοποιείται η ανάλυση και ο προσδιορισμός του οροτύπου των δειγμάτων. Σε περίπτωση που το εθνικό εργαστήριο αναφοράς δεν έχει τη δυνατότητα να διεξάγει όλες τις αναλύσεις ή αν δεν ασχολείται συστηματικά με την ανίχνευση, οι αρμόδιες αρχές μπορούν να αναθέσουν τη διεξαγωγή των αναλύσεων σε περιορισμένο αριθμό άλλων εργαστηρίων, τα οποία ασχολούνται με τους επίσημους ελέγχους της σαλμονέλας.
      Τα εργαστήρια αυτά πρέπει να διαθέτουν αποδεδειγμένη πείρα στη χρήση της απαιτούμενης μεθόδου ανίχνευσης, να διαθέτουν σύστημα διασφάλισης της ποιότητας που συμμορφώνεται με το πρότυπο ISO 17025 και να επιβλέπονται από το εθνικό εργαστήριο αναφοράς.
      Στο εργαστήριο τα δείγματα διατηρούνται υπό ψύξη έως τη βακτηριολογική εξέτασή τους, η οποία πρέπει να διενεργείται εντός 24 ωρών από την παραλαβή τους έτσι ώστε η ανάλυση να αρχίσει εντός 96 ωρών το αργότερο από τη συλλογή των δειγμάτων.
      4.1.   Προετοιμασία του δείγματος
      Τα λεμφογάγγλια απολυμαίνονται επιφανειακά πριν από την ανάλυση με την εμβάπτιση σε καθαρό οινόπνευμα και την ξήρανση με αέρα.
      Όλα τα λεμφογάγγλια συγκεντρώνονται και κλείνονται σε μια πλαστική σακούλα. Στη συνέχεια συντρίβονται με χτυπήματα στη σακούλα από ένα σφυρί ή κάποιο παρόμοιο εργαλείο.
      Τα ομογενοποιημένα λεμφογάγγλια ζυγίζονται και τοποθετούνται σε έναν αποστειρωμένο περιέκτη με προθερμασμένο υδατικό διάλυμα πεπτόνης (BPW) σε αναλογία 1:10. Οι περιέκτες επωάζονται για συνολικά (18 ± 2) ώρες στους (37 ± 1) °C.
      4.2.   Μέθοδος ανίχνευσης
      Χρησιμοποιείται η μέθοδος που συνιστάται από το κοινοτικό εργαστήριο αναφοράς για τη σαλμονέλα στο Bilthoven (Κάτω Χώρες).
      Αυτή η μέθοδος περιγράφεται στην τρέχουσα έκδοση του σχεδίου του παραρτήματος Δ του προτύπου ISO 6579 (2002): «Ανίχνευση ειδών Salmonella σε περιττώματα ζώων και σε δείγματα του σταδίου της πρωτογενούς παραγωγής». Σε αυτή τη μέθοδο χρησιμοποιείται το τροποποιημένο ημιστερεό μέσο Rappaport-Vassiliadis (MSRV) ως το μοναδικό μέσο επιλεκτικού εμπλουτισμού.
      4.3.   Προσδιορισμός του οροτύπου
      Όλα τα στελέχη που απομονώθηκαν και επιβεβαιώθηκαν ως σαλμονέλα (Salmonella spp.) προσδιορίζονται οροτυπικά σύμφωνα με το σύστημα Kaufmann-White.
      Για τη διασφάλιση της ποιότητας, 16 απομονωθέντα στελέχη με προσδιορίσιμο ορότυπο και 16 απομονωθέντα στελέχη με μη προσδιορίσιμο ορότυπο αποστέλλονται στο κοινοτικό εργαστήριο αναφοράς (CRL). Εάν έχουν απομονωθεί λιγότερα στελέχη αποστέλλονται όλα.
      4.4.   Λυσιτυπία
      Σε περίπτωση προσδιορισμού του λυσίτυπου των απομονωθέντων στελεχών Salmonella οροτύπων typhimurium και enteritidis (προαιρετικά), χρησιμοποιούνται οι μέθοδοι που περιγράφονται από το κέντρο αναφοράς της ΠΟΥ για τη λυσιτυπία της σαλμονέλας με τη χρήση του πρωτοκόλλου που καθόρισε ο Οργανισμός Προστασίας της Υγείας (Health Protection Agency — HPA), Colindale, στο ΗΒ.
      4.5.   Δοκιμή της ευαισθησίας σε αντιμικροβιακούς παράγοντες
      Για τη δοκιμή της ευαισθησίας σε αντιμικροβιακούς παράγοντες (προαιρετικά), χρησιμοποιείται μια επικυρωμένη και ελεγχόμενη μέθοδος δοκιμής, όπως εκείνες που συνιστώνται από την εθνική επιτροπή για τα πρότυπα κλινικού εργαστηρίου (National Committee for Clinical Laboratory Standards (NCCLS, από την 1η Ιανουαρίου 2005: «Ινστιτούτο κλινικών και εργαστηριακών προτύπων» — CLSI).
      Τόσο η μέθοδος διάχυσης με γέλη όσο και η μέθοδος αραίωσης με ζωμό είναι αποδεκτές. Τα αποτελέσματα υποβάλλονται τόσο ως ποσοτικά στοιχεία (MIC για τις μεθόδους αραίωσης και διάμετρος ζώνης αναστολής για τις μεθόδους διάχυσης) όσο και ως ποιοτικά στοιχεία (αναλογία ανθεκτικών απομονωμένων στελεχών).
      Τα ποιοτικά στοιχεία βασίζονται σε ερμηνεία σύμφωνα με τις επιδημιολογικές τιμές αποκοπής που υποβάλλονται από την ευρωπαϊκή επιτροπή δοκιμής της ευαισθησίας σε αντιμικροβιακούς παράγοντες (EUCAST) στο δικτυακό τόπο: http://www.eucast.org
      Τα απομονωθέντα στελέχη υποβάλλονται σε δοκιμή για την ευαισθησία στις αντιμικροβιακές ουσίες που απαριθμούνται παρακάτω:
      
                  —
               
               
                  αμπικιλλίνη ή αμοξικιλλίνη
               
            
                  —
               
               
                  τετρακυκλίνη
               
            
                  —
               
               
                  χλωραμφαινικόλη
               
            
                  —
               
               
                  φλορφαινικόλη
               
            
                  —
               
               
                  ναλιδιξικό οξύ
               
            
                  —
               
               
                  σιπροφλοξασίνη (κατά προτίμηση) ή ενροφλοξακίνη
               
            
                  —
               
               
                  σουλφοναμίδη (κατά προτίμηση σουλφαμεθοξαζόλη)
               
            
                  —
               
               
                  σουλφοναμίδη/τριμεθοπρίμη ή τριμεθοπρίμη
               
            
                  —
               
               
                  γενταμυκίνη
               
            
                  —
               
               
                  στρεπτομυκίνη
               
            
                  —
               
               
                  καναμυκίνη (κατά προτίμηση) ή νεομυκίνη
               
            
                  —
               
               
                  κεφαλοσπορίνη τρίτης γενιάς (κατά προτίμηση κεφοταξίμη)
               
            
                  —
               
               
                  κολιστίνη (προαιρετικό).
               
            Πριν από την έναρξη της μελέτης τα δύο κράτη μέλη διοργανώνουν κατάρτιση για τα εμπλεκόμενα μέρη.
      5.   Αρχεία και αποθήκευση δειγμάτων
      Τα αρχεία των βακτηριολογικών εξετάσεων διατηρούνται για όλα τα δείγματα που έχουν υποστεί επεξεργασία σε ένα μορφότυπο σύμφωνο με το παράδειγμα που δίνεται στον πίνακα 3 ή παρόμοιο με αυτό.
      Όλα τα απομονωθέντα στελέχη αποθηκεύονται στα εθνικά εργαστήρια αναφοράς των δύο κρατών μελών, εφόσον εξασφαλίζεται η ακεραιότητα των στελεχών για τουλάχιστον πέντε έτη.
      Όλα τα δείγματα χυμού κρέατος για ορολογικές εξετάσεις αποθηκεύονται ως κατεψυγμένα για δύο έτη.
      Πίνακας 3
      Παράδειγμα αρχείων που πρέπει να λαμβάνονται για όλα τα δείγματα που έχουν υποστεί επεξεργασία
      
                  Δείγμα
               
               
                  Παραλαβή
               
               
                  Ανάλυση
               
            
                  Ταυτότητα δείγματος + τύπος
               
               
                  Ταυτότητα σφαγείου
               
               
                  Όνομα
               
               
                  Ημερομηνία
               
               
                  Ώρα
               
               
                  Όνομα
               
               
                  Ημερομηνία
               
               
                  Ώρα
               
               
                  Θετικό ή Αρνητικό
               
               
                  Ορότυπος σαλμονέλας
               
               
                  Λυσίτυπος
               
               
                  Αντιβιόγραμμα
               
               
                  Ταυτότητα αποθήκευσης
               
            
                  1 S
               
               
                  EU012
               
               
                  PW
               
               
                  3-10-06
               
               
                  12:00
               
               
                  AB
               
               
                  3-10
               
               
                  14:00
               
               
                  Αρν.
               
               
                   
               
               
                   
               
               
                   
               
               
                   
               
            
                  2 L
               
               
                  EU023
               
               
                  PW
               
               
                  4-10
               
               
                  12:30
               
               
                  AB
               
               
                  4-10
               
               
                  14:00
               
               
                  Θετ.
               
               
                  Typh
               
               
                  DT104
               
               
                  ASTSu
               
               
                  (IDnr)
               
            
                  3 L
               
               
                  EU083
               
               
                  PW
               
               
                  8-10
               
               
                  16:30
               
               
                  AB
               
               
                  9-10
               
               
                  9:00
               
               
                  Θετ.
               
               
                  Agona
               
               
                  n.a.
               
               
                  ASTE
               
               
                  (IDnr)
               
            
                  κ.λπ.
               
            6.   Υποβολή εκθέσεων από τη Βουλγαρία και τη Ρουμανία
      Η αρμόδια αρχή για την εκπόνηση της ετήσιας εθνικής έκθεσης σχετικά με τον έλεγχο της σαλμονέλας στα ζώα δυνάμει του άρθρου 9 της οδηγίας 2003/99/ΕΚ συγκεντρώνει και αξιολογεί τα αποτελέσματα και τα υποβάλλει στην Επιτροπή.
      Οι εκθέσεις αυτές περιλαμβάνουν τουλάχιστον τα παρακάτω πληροφοριακά στοιχεία:
      6.1.   Γενική περιγραφή της υλοποίησης του ερευνητικού προγράμματος
      
                  —
               
               
                  περιγραφή του υπό εξέταση πληθυσμού, στρωματοποιημένου με βάση το μέγεθος της εκμετάλλευσης,
               
            
                  —
               
               
                  περιγραφή της διαδικασίας τυχαιοποίησης, συμπεριλαμβανομένου του συστήματος κοινοποίησης,
               
            
                  —
               
               
                  υπολογισθέν και πραγματικό μέγεθος του δείγματος,
               
            
                  —
               
               
                  στοιχεία των αρχών και των εργαστηρίων που συμμετέχουν στη δειγματοληψία/στις δοκιμές/στον προσδιορισμό του οροτύπου,
               
            
                  —
               
               
                  συνολικά αποτελέσματα της μελέτης (δείγματα που έχουν αναλυθεί με βακτηριολογικές εξετάσεις, αριθμός θετικών, ορότυπος σαλμονέλας, λυσίτυπος και δοκιμή ανθεκτικότητας στα αντιβιοτικά).
               
            6.2.   Πλήρη αποτελέσματα για κάθε ζώο που υποβάλλεται σε δειγματοληψία και τα αντίστοιχα αποτελέσματα των δοκιμών:
      Τα κράτη μέλη υποβάλλουν τα αποτελέσματα της έρευνας με τη μορφή μη επεξεργασμένων δεδομένων χρησιμοποιώντας ένα λεξικό στοιχείων και έντυπα συλλογής στοιχείων που παρέχονται από την Επιτροπή.
      Το εν λόγω λεξικό και τα έντυπα συντάσσονται από την Επιτροπή και περιλαμβάνουν τουλάχιστον τα εξής:
      
                  —
               
               
                  κωδικός αναφοράς του σφαγείου,
               
            
                  —
               
               
                  δυναμικότητα του σφαγείου,
               
            
                  —
               
               
                  ημερομηνία και ώρα δειγματοληψίας,
               
            
                  —
               
               
                  κωδικός αναφοράς των δειγμάτων (αριθμός),
               
            
                  —
               
               
                  είδος δειγμάτων που ελήφθησαν: λεμφαδένες,
               
            
                  —
               
               
                  ημερομηνία αποστολής στο εργαστήριο.
               
            Οι παρακάτω πληροφορίες πρέπει να συλλέγονται στα κράτη μέλη για κάθε δείγμα που αποστέλλεται στο εργαστήριο:
      
                  —
               
               
                  ταυτότητα του εργαστηρίου (σε περίπτωση που συμμετέχουν περισσότερα από ένα εργαστήρια),
               
            
                  —
               
               
                  μέσο μεταφοράς των δειγμάτων,
               
            
                  —
               
               
                  ημερομηνία παραλαβής από το εργαστήριο,
               
            
                  —
               
               
                  όταν γίνεται δοκιμή λεμφογαγγλίων, βάρος του δείγματος,
               
            
                  —
               
               
                  αποτέλεσμα για το συγκεκριμένο δείγμα που ελέγχθηκε: «αρνητικό» ή στην περίπτωση θετικού για είδη σαλμονέλας, επίσης τα αποτελέσματα προσδιορισμού του οροτύπου σαλμονέλας «ορότυπος σαλμονέλας» ή «με μη προσδιορίσιμο ορότυπο»,
               
            
                  —
               
               
                  αποτελέσματα για τα στελέχη που υπόκεινται σε δοκιμή της ευαισθησίας σε αντιμικροβιακούς παράγοντες ή/και σε λυσιτυπία.
               
            
         (1)  Ο αριθμός αυτός πρέπει να αντιπροσωπεύει το 80 % τουλάχιστον των χοίρων πάχυνσης που θανατώθηκαν σε ένα κράτος μέλος.
      
         (2)  Το πέμπτο σφάγιο που πρόκειται να υποστεί επεξεργασία την δέκατη ένατη ημέρα του εν λόγω μήνα πρέπει να υποστεί δειγματοληψία για τη μελέτη.
   
   
      ΠΑΡΑΡΤΗΜΑ II
      Μέγιστη κοινοτική χρηματοδοτική συνεισφορά για τη Βουλγαρία και τη Ρουμανία
      
                  (ευρώ)
               
            
                  Κράτος μέλος
               
               
                  Ποσό
               
            
                  Βουλγαρία
               
               
                  4 992
               
            
                  Ρουμανία
               
               
                  7 800
               
            
   
      ΠΑΡΑΡΤΗΜΑ III
      Επικυρωμένη οικονομική έκθεση σχετικά με την πραγματοποίηση βασικής μελέτης για τον επιπολασμό ειδών της Salmonella spp. σε αγέλες χοίρων σφαγής
      Περίοδος αναφοράς: Από την 1η Απριλίου 2007 έως τις 30 Σεπτεμβρίου 2007
      Δήλωση των δαπανών που πραγματοποιήθηκαν για τη μελέτη, οι οποίες είναι επιλέξιμες για κοινοτική χρηματοδοτική συνεισφορά
      Αριθμός αναφοράς της απόφασης της Επιτροπής με την οποία παρέχεται χρηματοδοτική συνεισφορά: …
      …
      
                  Πραγματοποιηθείσες δαπάνες που συνδέονται με καθήκοντα για
               
               
                  Αριθμός δοκιμών
               
               
                  Συνολικές δαπάνες για δοκιμές που πραγματοποιήθηκαν κατά τη διάρκεια της περιόδου αναφοράς
                  (εθνικό νόμισμα)
               
            
                  Βακτηριολογικές δοκιμές για είδη της σαλμονέλας
               
               
                   
               
               
                   
               
            
                  Προσδιορισμός οροτύπου απομονωθέντων στελεχών της σαλμονέλας
               
               
                   
               
               
                   
               
            Δήλωση του δικαιούχου
      Βεβαιώνουμε ότι
      
                  —
               
               
                  οι δαπάνες που περιγράφονται στη δήλωση είναι πραγματικές και πραγματοποιήθηκαν κατά την εκτέλεση των καθηκόντων που καθορίζονται στην απόφαση 2007/219/ΕΚ της Επιτροπής και ήταν απαραίτητες για την ορθή εκτέλεση των εν λόγω καθηκόντων·
               
            
                  —
               
               
                  όλα τα δικαιολογητικά των εν λόγω δαπανών είναι διαθέσιμα για έλεγχο.
               
            Ημερομηνία: …
      Αρμόδιος για οικονομικά ζητήματα: …
      Υπογραφή …